**ELŐTERJESZTÉS**

**Körmend Város Önkormányzata Képviselő-testülete 2023. december 14-i ülésére**

**Tárgy:** Beszámoló a Szociális és Egészségügyi Bizottságra átruházott szociális hatáskörök gyakorlásáról

Tisztelt Képviselő-testület!

A Magyarország helyi önkormányzatairól szóló 2011. évi CLXXXIX. törvény felhatalmazása alapján Körmend Város Önkormányzata Képviselő-testületének Szervezeti és Működési Szabályzata nevesíti a Polgármesterre, valamint a bizottságokra átruházott hatásköröket.

A következőkben a Szociális és Egészségügyi Bizottságra átruházott szociális hatáskörök gyakorlásáról készült beszámoló kerül előterjesztésre. Előterjesztő a Bizottság elnöke.

Ebben a tárgyban legutóbb 2022. decemberében tárgyalt beszámolót a Képviselő-testület. Jelen beszámoló a 2023. évben átruházott hatáskörben végzett feladatokról ad áttekintést.

**A Szociális és Egészségügyi Bizottságra átruházott hatáskörök gyakorlásának tapasztalatai 2023. január 1. és 2023. november 30. között**

**Boldog Batthyány-Strattmann László ösztöndíj**

Az ösztöndíj elnyerésére benyújtott pályázatokat a Szociális és Egészségügyi Bizottság átruházott hatáskörben két alkalommal, a 2023. március 27-i és a 2023. október 30-i ülésén bírálta el. Összesen 8 fő pályázatának tanulmányi alapon történő támogatásáról döntött a Bizottság. Az ösztöndíjasok 50.000,- Ft/hó támogatást kapnak egyenként 5 hónapon át.

**Bursa Hungarica ösztöndíj**

A 2023. évben összesen 18 pályázat érkezett az „A” típusú Bursa Hungarica ösztöndíjra.

**Lakhatási települési támogatás**

A 2023. január 1-től az Önkormányzat által lakhatási támogatást 60 esetben állapított meg a Bizottság.

**Eseti települési támogatás**

A Bizottság a beszámolási időszakban összesen 148 esetben állapított meg önkormányzati segélyt (rendkívüli települési támogatást). A támogatásban részesülők többsége 2 alkalommal részesült ebben az ellátásban a beszámolási időszakban. A települési támogatás iránti kérelmet általában munkahely hiánya, hitel visszafizetésére vonatkozó problémák, magas gyógyszerköltség, rezsiköltség fizetése és a tartozások rendezése, valamint alacsony jövedelem miatt terjesztenek elő az ügyfelek.

**Fűtési települési támogatás**

Az Önkormányzat új ellátásként időszaki támogatást nyújt a téli hónapokban megnövekedett fűtési kiadások enyhítésére. A beszámolási időszakban összesen 119 esetben állapított megfűtési települési támogatást a Bizottság ebből 2023. októberétől 117 esetben.

**Gyógyszertámogatás**

A Bizottság a beszámolási időszakban a gyógyszerkiadások terheinek csökkentésére összesen 41 esetben állapított meggyógyszertámogatást.

**Települési tankönyvtámogatás**

A Bizottság a beszámolási időszakban tankönyvtámogatást a tanulmányi átlag alapján nem állapított meg, ilyen irányú kérelem nem érkezett.

***A Szociális és Egészségügyi Bizottság a beszámolási időszakban összesen 19 alkalommal ülésezett. A bizottsági ülések mintegy fele zárt ülés az önkormányzati hatósági ügyek tárgyalása miatt. A Bizottság ülésein összesen 117 határozatot hozott.***

Kérjük a Tisztelt Képviselő-testületet, hogy a beszámolóban foglaltakat tárgyalja meg.

**HATÁROZATI JAVASLAT**

Körmend Város Önkormányzata Képviselő-testülete a Szociális és Egészségügyi Bizottságraátruházott szociális hatáskörök gyakorlásáról szóló beszámolót elfogadja.

Körmend, 2023. december 1.

 **Tóth Gábor sk.**

 **Szociális és Egészségügyi Bizottság elnöke**